Diari Oficial de la Generalitat Valenciana


Sumari del DOGV 9484, del 05-12-2022 (2022/11568)

RESOLUCIÓ de 2 de desembre de 2022, del director general de LABORA Servei Valencià d'Ocupació i Formació, per la qual s'aprova l'adjudicació definitiva de llocs del procediment de selecció del Programa de contractació de personal tècnic per a la captació i gestió de fons europeus, en el marc del Pla de recuperació, transformació i resiliència, i se'n dona publicitat (ERTEFE 2022).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9484

Data del DOGV
:   05-12-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/11054


Data del document
:   02-12-2022

Organisme emissor
:   Labora, Servici Valencià d'Ocupació i Formació

Tipus de document
:   Resolució

Correcció d'errades

Anàlisi jurídica

 Descriptors 

:   * concurs administratiu

RESOLUCIÓ de 2 de desembre de 2022, del director general de LABORA Servei Valencià d'Ocupació i Formació, per la qual s'aprova l'adjudicació definitiva de llocs del procediment de selecció del Programa de contractació de personal tècnic per a la captació i gestió de fons europeus, en el marc del Pla de recuperació, transformació i resiliència, i se'n dona publicitat (ERTEFE 2022). [2022/11995]  
  
  
En el DOGV 9363, de 16 de juny de 2022, es va publicar la Resolució de 9 de juny de 2022, del conseller d'Economia Sostenible, Sectors Productius, Comerç i Treball, per la qual es convoca per a l'exercici 2022 el Programa de contractació de personal tècnic per a la captació i gestió de fons europeus, en el marc del Pla de recuperació, transformació i resiliència, i s'estableixen les bases reguladores, d'ara en avant resolució de convocatòria.  
En l'article 8 de l'annex de la resolució de convocatòria s'estableix el procediment de selecció per a la cobertura dels llocs de treball oferits per les entitats beneficiàries, que seguirà el procediment establit en les instruccions que dictarà sobre aquest tema la persona titular de la Direcció General de LABORA, i la publicació de la qual haurà de tindre lloc abans de l'inici dels processos de cobertura dels llocs de treball; en compliment d'això, el 25 de juliol de 2022 es va dictar la instrucció de la Direcció General de LABORA Servei Valencià d'Ocupació i Formació, relativa al procediment de selecció de persones participants en el Programa de contractació de personal tècnic per a la captació i gestió de fons europeus en el marc del Pla de recuperació, transformació i resiliència, d'ara en avant Instrucció de selecció.  
  
El 15 de novembre de 2022, es va publicar en la pàgina web de LABORA l'acord de l'òrgan tècnic de selecció pel qual es publica la relació provisional d'adjudicació de llocs en el procediment de selecció del Programa de contractació de personal tècnic per a la captació i gestió de fons europeus en el marc del Pla de recuperació, transformació i resiliència (ERTEFE 2022). Finalitzat el termini de cinc dies hàbils per a la presentació de reclamacions, a proposta de l'òrgan tècnic de selecció, formulada mitjançant l'Acord de 30 de novembre de 2022, i de conformitat amb el que s'estableix en l'apartat sisé de la instrucció de selecció, resolc:  
  
Primer  
Aprovar la relació definitiva de persones admeses i excloses amb l'ordre definitiu de puntuació segons la relació que figura com a annex I.  
  
Segon  
Aprovar la resolució definitiva d'adjudicació de llocs del procediment de selecció del Programa de contractació de personal tècnic per a la captació i gestió de fons europeus en el marc del Pla de recuperació, transformació i resiliència (ERTEFE 2022), inclosa com a annex II en aquesta resolució.  
  
Tercer  
En aplicació del que es disposa en el punt 6 de l'apartat cinqué de la instrucció de selecció, les persones indicades en l'annex disposaran d'un termini de tres dies hàbils, a comptar de l'endemà de la publicació en el DOGV de la present resolució, per a renunciar al lloc adjudicat, utilitzant per a això el procediment habilitat a aquest efecte i al qual podran accedir mitjançant l'enllaç consignat a continuació. La renúncia al lloc adjudicat suposarà l'exclusió del procés selectiu.  
  
https://www.gva.es/va/inicio/procedimientos'id\_proc=22880&version=amp  
  
Quart  
Citar a termini les persones esmentades en l'annex, amb data límit 14 de desembre de 2022, perquè contacten i faciliten als serveis de personal de les entitats beneficiàries a les quals hagen sigut assignats els seus llocs de treball, la documentació determinada per aquestes per a la formalització del contracte. Complida la data límit sense que la persona haja procedit d'acord amb el que es disposa, s'entendrà que renuncia a ocupar el lloc, i l'entitat beneficiària el posarà en coneixement de LABORA, mitjançant la remissió de correu electrònic a vgayqznlblqtf@dup.jm, i s'iniciaran els tràmits per a la cobertura del lloc per una altra persona candidata en reserva.  
En aplicació del que es disposa en els articles 4 i 6 de la resolució de convocatòria, les persones hauran d'estar inscrites com a demandants d'ocupació en els espais LABORA de la Generalitat en el moment de la contractació.  
  
Contra aquesta resolució, que esgota la via administrativa, podrà interposar-se un recurs contenciós administratiu en el termini de dos mesos, a comptar de l'endemà de la publicació, davant el corresponent jutjat contenciós administratiu competent, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament un recurs de reposició davant aquest mateix òrgan en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que les persones interessades puguen presentar qualsevol altre recurs que estimen pertinent.  
Els recursos de reposició hauran de presentar-se utilitzant el següent enllaç (indicant en l'apartat F del formulari «Dirigit als serveis centrals -direcció general-»):  
https://www.gva.es/va/inicio/procedimientos'id\_proc=18577&version=amp  
  
València, 2 de desembre de 2022.- El director general de LABORA Servei Valencià d'Ocupació i Formació: Enric Nomdedéu i Biosca.